CELEX: 31990D0255
Language: hr
Date: 1990-05-10 00:00:00
Title: 90/255/EEZ: Odluka Komisije od 10. svibnja 1990. o utvrđivanju kriterija koji uređuju upis u matične knjige uzgojno valjanih ovaca i koza čistih pasmina

03/Sv. 018
            
            
               HR
            
            
               Službeni list Europske unije
            
            
               13
            
         31990D0255
   
               L 145/32
            
            
               SLUŽBENI LIST EUROPSKE UNIJE
            
            
               10.05.1990.
            
         
      ODLUKA KOMISIJE
   
   od 10. svibnja 1990.
   o utvrđivanju kriterija koji uređuju upis u matične knjige uzgojno valjanih ovaca i koza čistih pasmina
   (90/255/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 89/361/EEZ od 30. svibnja 1989. o uzgojno valjanim ovcama i kozama čistih pasmina (1), a posebno drugu alineju njezinog članka 4.,
   budući da u svim državama članicama matične knjige vode ili uspostavljaju uzgojne organizacije, ili udruženja ili službe;
   budući da je stoga potrebno propisati kriterije za upis uzgojno valjanih ovaca i koza čistih pasmina u matične knjige;
   budući da prije upisa u matične knjige treba ispuniti precizne uvjete o podrijetlu i označivanju;
   budući da treba dozvoliti podjelu matičnih knjiga na različite dijelove, tako da pojedine vrste životinja ne bi bile isključene;
   budući da su mjere predviđene ovom Odlukom u skladu s mišljenjem Stalnog odbora za zootehniku,
   DONIJELA JE OVU ODLUKU:
   Članak 1.
   Da bi se kvalificirala za upis u glavni dio matične knjige za svoju pasminu, uzgojno valjana ovca ili koza čiste pasmine mora:
   
               —
            
            
               biti potomak roditelja i njihovih roditelja koji su upisani u matične knjige za istu pasminu,
            
         
               —
            
            
               biti označena nakon rođenja u skladu s pravilima te matične knjige,
            
         
               —
            
            
               imati rodoslovlje u skladu s pravilima te matične knjige.
            
         Članak 2.
   Glavni dio matične knjige može biti razdijeljen na nekoliko dijelova u skladu s osobinama životinja. Samo uzgojno valjane ovce i koze čistih pasmina koje udovoljavaju kriterijima iz članka 1. mogu biti upisane u jedan od dijelova.
   Članak 3.
   1.   Uzgojna organizacija ili udruženje koje vode matičnu knjigu mogu odlučiti da ženka koja ne udovoljava kriterijima iz članka 1. može biti upisana u prilog matične knjige. Ženka mora udovoljavati sljedećim zahtjevima:
   
               —
            
            
               biti označena od rođenja u skladu s pravilima matične knjige,
            
         
               —
            
            
               biti ocijenjena kao životinja koja udovoljava standardu pasmine,
            
         
               —
            
            
               posjedovati minimalne osobine utvrđene pravilima matične knjige.
            
         2.   Za ženku čija su majka i majčina majka upisane u prilog matične knjige kako predviđa stavak 1. te čiji su otac i dva djeda upisani u glavni dio knjige u skladu s člankom 1., smatra se da je ženka čiste pasmine i upisuje se u glavni dio knjige, kako predviđa članak 1.
   3.   Zahtjevi koji su navedeni u drugoj i trećoj alineji stavka 1. razlikuju se prema tome pripada li ženka predmetnoj pasmini, ali nema poznato podrijetlo ili je dobivena programom križanja koji je odobrila uzgojna organizacija ili udruženje.
   Članak 4.
   Uzgojna organizacija ili udruženje koje vodi matičnu knjigu može odlučiti da mužjak koji ne udovoljava kriterijima propisanim u članku 1., može biti unesen u prilog matične knjige. Mužjak mora udovoljavati sljedećim zahtjevima:
   
               —
            
            
               biti označen od rođenja u skladu s pravilima matične knjige,
            
         
               —
            
            
               biti ocijenjen kao životinja koja udovoljava standardu pasmine,
            
         
               —
            
            
               posjedovati minimalne osobine propisane pravilima matične knjige,
            
         
               —
            
            
               ispunjavati uvjete utvrđene u Prilogu Odluci.
            
         Članak 5.
   Kad knjiga sadrži više dijelova, uzgojno valjana ovca ili koza čiste pasmine iz druge matične knjige iste pasmine i koja ima specifične osobine koje je razlikuju od populacije iste pasmine u matičnoj knjizi države članice odredišta, upisat će se u dio knjige za koji ispunjava uvjete.
   Članak 6.
   Ova je Odluka upućena državama članicama.
   
      Sastavljeno u Bruxellesu 10. svibnja 1990.
      
         
            Za Komisiju
         
         Ray MAC SHARRY
         
         
            Član Komisije
         
      
   
   
      (1)  SL L 153, 6.6.1989., str. 30.
   PRILOG
   Uvjeti predviđeni četvrtom alinejom članka 4.
   Mužjak mora pripadati „teškoj” pasmini ovaca koje uobičajeno nisu namijenjene za proizvodnju mlijeka i jednoj od sljedećih pasmina:
   Alacarrena
   Appenninica
   Bergamasca
   Biellese
   Blackface
   Campanica
   Cheviot
   Churra Algarvia
   Churra de Terra Quente
   Dalesbred
   Dartmoor
   Derbyshire Gritstone
   Exmoor Horn
   Eppynt Hill and Beulah Speckled Face
   Galega Bragancana
   Gallega
   Gentile di Puglia
   Gotland
   Hardwick
   Lonk
   Merina
   Merino Beira Baixa
   Merino Branco
   Montesina
   North Country Cheviot
   Ojalada
   Resa Aragonesa
   Ripollesa
   Ronaldsay
   Rough Fell
   Segurena
   Shetland
   Soay
   Sopravissana
   St Kilda
   Swaledale
   Talaverana
   Welsh Mountain